text: Se Video: Cykelringridning satte ny rekord
  12 juli 2014 kl. 14.24
  107 unge cykelringridere forsøgte i dag at få ram på den lille ring i Sønderborg.
  Når der er ringridning i Sønderborg, så foregår det ikke kun på hest. I dag blev den traditionsrige cykelringridning for børn afholdt og det med stor succes.
  Blandt de rekordmange der havde fået pyntet den tohjulede cykel, så den var helt klar til ringridning, var 9 årige Celine Azarbarzin.
  Hun stillede for første gang op til ringridning og selvom det denne gang ikke blev til en topplacering, så var det en stor oplevelse, fortæller den unge cykelringrider, der er klar til at være med igen næste år.
  
  Se og hør Celine Azarbarzin forklare cykelringridning
  Varighed: 0:21
  